EkBass/fiwiki-20250220-pages-articles huggingface dataset:
Desipramiini

Desipramiini eli desimipramiini (Pertofran) on trisyklinen masennuslääke. Se on eräs imipramiinin johdos ja samalla myöskin sen metaboliitti eli ihmisen aineenvaihdunnasta johtuva hajoamisen tulos. Koska desipramiinilla todettiin antidepressiivistä hoitovaikutusta, niin se otettiin käyttöön masennuslääkkeenä. Desipramiinin toinen nimi on desmetyylipramiini taikka desmetyylimipramiini, ja tämä lääkeaine kuuluu niin kutsutuihin, trisyklisiin masennuslääkkeisiin sekä dibentsatsepiineihin.1974 Therapia Fennica, TF74: s.651-652 Sveitsiläinen J. R. Geigy -niminen lääkealan yritys patentoi tämän aineen vuonna 1962. Desipramiini ei enää ole aktiivisesti hoitokäytössä, ainakaan Suomessa. == Lääkkeen käyttöindikaatiot == Desipramiinia on käytetty oireen mukaiseen masennuksen hoitoon, sitä pidettiin imipramiinia lievempänä sivuvaikutuksiltaan. Lääkkeen vaikutusprofiilia on kuvailtu suuresti nortriptyliiniä muistuttavana,1974 Therapia Fennica, TF74: s. 652 nortriptyliini on edelleen aktiivissa hoitokäytössä vielä 2010-luvulla, muttei kovin yleisenä. Desipramiini omasi stimulanttista vaikutusta, joten sitä saatettiin suositella etenkin estyneisyydestä kärsiville masennuspotilaille. Edelleen tätä lääkettä saatettiin käyttää stimulanttina, joissakin psykoottisissa ja skitsofreniaan kuuluvissa erityistapauksissa.1976 Lääkevalmisteet, Pharmaca Fennica PF76: s. 354 Lääkeaineen hyötynäkökohtina mainittiin omana käyttökautenaan, ainakin huomattavan nopea vaikuttavuus (noin 2-3 pv lääkityksen aloituksesta). Yleensä masennuslääkkeet vaikuttavat useiden päivien, ja jopa viikkojen viiveellä.Lääkkeet ja niiden käyttö, 1977: s. 181 == Haittavaikutukset == Tämän lääkeaineen aiheuttamat, mahdolliset haittavaikutukset, olivat lähinnä luonteeltaan antikolinergisiä. Tämä sama päti moneen muuhunkin TCA-ryhmään kuuluvaan lääkeaineeseen. Desipramiinille erityisesti tunnusomaista oli se, että iltaisin otettu lääkeannos saattoi heikentää yöunta. == Vasta-aiheet == Desipramiiniin liittyvät vasta-aiheet olivat samanlaiset kuin imipramiinilla (raskaus, epilepsia, glaukooma, eturauhasen liikakasvu, virtsaumpi). Saman aikaista MAO:n estäjillä tehtyä lääkitystä ei saanut olla, mistä olisi aiheutunut serotoniinisyndrooman vaara. Serotoniinioireyhtymä saattaa johtaa kuolemaan.Lääkkeet ja niiden käyttö, 1977: s. 182 == Lähteet == *Tuomi, Alfering & Olli: Lääkkeet ja niiden käyttö. SHKS/Wsoy, Helsinki, 1977. ISBN 951-0-06936-1. (s. 181-182) == Aiheesta muualla == *Human Metabolome Database (HMDB): Desipramine *Kyoto Encyclopedia of Genes and Genomes (KEGG): Desipramine *ChemBlink: Desipramine Luokka:Trisykliset masennuslääkkeet Luokka:Antihistamiinit Luokka:Alfa-1-salpaajat Luokka:Natriumkanavan salpaajat Luokka:Noradrenaliinin takaisinoton estäjät Luokka:Muskariiniantagonistit
Tanskan hallitsija

Tanska on kuningaskunta, jonka nykyinen hallitsija on Frederik X. Tanskan hallitsijoilla ei käytännössä juurikaan ole poliittista valtaa. ==Yleistä== Tanskan kuningaskunta on nykyisistä Euroopan kuningaskunnista vanhin ja Oldenburgin hallitsijasuku on myös vanhin edelleen vallassa oleva hallitsijasuku Euroopassa. Suvun ensimmäinen kuningas oli vuonna 1448 valtaan tullut Kristian I, joka oli myös Norjan ja Ruotsin kuningas. Oldenburgin hallitsijasuku hallitsee edelleen Tanskassa ja Norjassa, mutta Ruotsissa suvun valtakausi loppui jo vuonna 1522. Oldenburgin suvun alkuperäinen päähaara sammui vuonna 1863, kun kuningas Fredrik VII kuoli lapsettomana. Valtaistuimelle nousi Kristian IX suvun nuoremmasta sukuhaarasta Glücksburgin suvusta, joka polveutuu Tanskan kuninkaasta Kristian III:sta (hallitsi 1534–1559). Tanskan nykyinen kuningas Frederik X nousi valtaistuimelle äitinsä Margareeta II:n luovuttua vallasta 2024. Tanskan alkuperäinen kruununperimysjärjestys mahdollisti kruunun perimisen vain miehille, mutta koska Fredrik IX:lle syntyi vain tyttäriä, muutettiin kruununperimyslakia vuonna 1953 siten, että hallitsijan tytär saattoi periä kruunun poikien puuttuessa. Vuonna 2009 lakia muutettiin uudelleen siten, että hallitsijan vanhin lapsi perii kruunun automaattisesti sukupuolestaan riippumatta. ==Katso myös== *Luettelo Tanskan hallitsijoista ==Lähteet== * *
Espanjan hallitsija

Espanjan kuningas (esp. Rey de España) on Espanjan kuningaskunnan valtionpäämies. Nykyinen Espanjan kuningas on Felipe VI. Espanja on ollut kuningaskuntana vuosina 1516–1873, 1874–1931 ja uudelleen vuodesta 1975. Vuosina 1873–1874 Espanja oli tasavalta. Kaoottisen 23 kuukautta kestäneen Espanjan ensimmäisen tasavallan jälkeen toteutettiin monarkian restauraatio, jonka myötä Alfonso XII:sta tuli Espanjan perustuslaillinen kuningas. Espanjan toinen tasavalta perustettiin vuonna 1931 kun Espanjan silloinen kuningas Alfonso XIII lähti maanpakoon kenraali Miguel Primo de Riveran diktatuurin (1923–1930) päättymisestä alkaneiden vuoden kestäneiden levottomuuksien jälkeen. Espanjan sisällissota syttyi 17. heinäkuuta 1936 kun kenraali Francisco Francon johtamat kansalliset joukot nousivat kapinaan vasemmistohallitusta vastaan oikeiston tukemana. Sisällissodan aikana alueella sijaitsi kaksi poliittista entiteettiä, kunnes viimeinen tasavaltalainen entiteetti antautui Francon kansallismielisille joukoille 1. huhtikuuta 1936. Vuosina 1936–1975 Espanja oli Francon alainen yksipuoluevaltio joka tunnettiin lähinnä nimellä Estado Español eli Espanjan valtio tai Espanjalainen valtio. Vuonna 1947 säädetty peruslaki palautti Espanjan kuningaskunnaksi. Valtaa ei kuitenkaan luovutettu kruununprinssi Juan de Borbónille, vaan laki määritteli, että "valtionpäämiehen asema kuuluu Espanjan ja Ristiretken caudillolle, armeijoiden generalissimolle eli Francisco Francolle. Francon kuoltua vuonna 1975 Alfonso XIII:n pojanpoika Juan Carlos I:n nousi valtaistuimelle ja demokratia palautettiin Espanjan vähitellen. Vuonna 2014 Juan Carlos I luopui kruunusta poikansa Felipe VI:n hyväksi. ==Katso myös== *Luettelo Espanjan hallitsijoista Luokka:Espanjan kuninkaat Luokka:Hallitsijat
Mikko Koivisto (koripalloilija, 1979)

Mikko Koivisto (s. 25. tammikuuta 1979) on aktiiviuransa lopettanut suomalainen koripalloilija. Kankaantaan Kisan kasvatti Koivisto pelasi Suomen miesten pääsarjaa Kisa Nokiassa/BC Nokiassa vuosina 1995–2002 ja I-divisioonaa samassa joukkueessa kaudella 2002–2003. Kaudeksi 2003–2004 hän siirtyi vielä pääsarjatasolle Pyrbasketiin. A- ja B-nuorten maaotteluja Koivisto pelasi yhteensä 24 kappaletta 9,5 pisteen keskiarvolla.baskethotel.fi Syksyllä 2003 Koivisto kärsi kyynärpäävaivoista. Joulukuussa 2003 hän pelasi 200. SM- runkosarjaottelunsa.http://www.basket.fi/uutiset/kaikki_uutiset/?x122462=55757 Hänen veljensä Markku Koivisto oli myös pääsarjatason koripalloilija.http://www.basket.fi/uutiset/kaikki_uutiset/korisliiga/?x122519=55367 == Lähteet == * Mikko Koivisto – Suomen Koripalloliitto baskethotel.fi === Viitteet === Luokka:Suomalaiset koripalloilijat Luokka:Vuonna 1979 syntyneet Luokka:Elävät henkilöt
Tanskan kuninkaallinen baletti

Tanskan kuninkaallinen baletti () on yksi maailman vanhimmista balettiseurueista. Se perustettiin Tanskan kuninkaallisen teatterin pysyväksi tanssiryhmäksi vuonna 1748. Se on sijainnut alusta asti samalla paikalla Kongens Nytorvilla Kööpenhaminassa. Baletin alkuvuosina sitä kehittivät ranskalaiset ja italialaiset johtajat ja koreografit: Pierre Laurent, Vincenzo Galeotti ja varsinkin August Bournonville. 1800-luvun alamäen jälkeen baletti nousi uuteen kukoistukseen 1930-luvulta alkaen Harald Landerin ja hänen seuraajiensa johdolla. Lander tuotti Kööpenhaminaan kuuluisia ulkomaalaisia koreografeja kuten George Balanchine, Frederick Ashton ja Birgit Cullberg. Nykyisin baletin taiteellisena johtajana on toiminut vuodesta 2008 Nikolaj Hübbe. == Lähteet == == Aiheesta muualla == * About us The Royal Danish Ballet Luokka:Balettiseurueet Luokka:Tanskan taide
Monacon hallitsija

Monacon ruhtinas (ransk. Prince de Monaco) on Monacon ruhtinaskunnan valtionpäämies jo vuodesta 1604. Nykyinen hallitsija on Albert II, joka nousi valtaistuimelle vuonna 2005 isänsä kuoltua. == Historia == Monacoa hallitseva Grimaldi-suku nousi hallitsijasuvun asemaan vuonna 980 taistelussa saraseeneja vastaan ja sai palkkioksi Monacon hallittavaksi. Monaco oli Genovan suojeluksessa vuoteen 1331 saakka, jolloin siitä tuli itsenäinen valtio. Monacon hallitsija käytti tuolloin nimeä Seigneur de Monaco eli Monacon herra. Vuosina 1641–1859 Monaco oli Ranskan protektoraatti. Hallitsija sai tuolloin arvo nimen Monacon suurruhtinas. Vuonna 1731 Grimaldin suku sammui miehen puolelta ja Monacon hallitsijaksi nousi Louise Hippolyte Grimaldi. Hän solmi avioliiton ranskalaisen aatelismiehen Jacques Francois Leonor De Goyon de Matignon ya de Thorignyn kanssa, joka oli Estoutevillen ja Valentinoisin herttua. Uudeksi sukunimeksi tuli De Matignon-Grimaldi. Vuosina 1859–1861 Monaco oli Piemonten suojeluksessa, ja vuosina 1861–1918 Monaco oli jälleen itsenäinen, mutta vuodesta 1918 se on ollut taas Ranskan suojeluksessa. Ranskan vallankumouksen aikana Monaco oli osa Ranskaa ja ruhtinas eli maanpaossa. Grimaldi-suku palautettiin valtaistuimelle vuonna 1815. Monacon edellinen ruhtinas Rainier III nousi valtaistuimelle vuonna 1949, isoisänsä Louis II:n kuoleman jälkeen. Rainier III:n äiti Louis II:n tytär Charlotte Louvet, joka oli alun perin Louis II:n avioton tytär ja myöhemmin legitimoitu lapsi vuodesta 1919 alkaen, luopui oikeuksistaan kruunuun poikansa Rainier III:n hyväksi ennen Louis II:n kuolemaa. Perinteen mukaan ruhtinaan palatsin tornin lipputankoon nostetaan lippu, kun ruhtinas oleskelee Monacossa. Albert II:n kaudella lippu on pysynyt salossa lähtökohtaisesti, koska ruhtinas ei ole halunnut julkaista tietoja sijainnistaan. == Vallanperimys == Vuonna 1918 Ranska ja Monaco solmivat sopimuksen, jossa Monacon itsenäisyyden takaajaksi tuli Ranska. Sopimuksen mukaan Monaco palautetaan osaksi Ranskaa, mikäli nykyinen ruhtinassuku sammuu kokonaan. == Katso myös == *Luettelo Monacon hallitsijoista == Lähteet == *Euroopan monarkit Esko Korkeamäki BTJ Kirjastopalvelu Oy Helsinki 2004 === Viitteet === Luokka:Hallitsijat *
Luettelo Alankomaiden hallitsijoista

Tämä on luettelo Alankomaiden hallitsijoista. Luettelo on kronologinen. Luettelossa on myös Hollannin kuningaskunnan ja Yhdistyneen Alankomaiden kuningaskunnan hallitsjoita. Nykyinen Alankomaiden hallitsija on kuningas Willem-Alexander. ==Luettelo== === Hollannin kuningaskunta (1806–1810)=== ====Bonaparte-suku==== monarkki monarkki vallassa syntynyt kuollut puoliso(t) Louis I 5. kesäkuuta 1806 – 1. heinäkuuta 1810 2. syyskuuta 1778 Ajacciossa, Korsikassa Livornossa Toscanan suurherttuakunnassa Hortense de Beauharnais Louis II 1. heinäkuuta 1810 – 9. heinäkuuta 1810 11. lokakuuta 1804 Pariisissa, Ranskassa Forlìssa, Italiassa Charlotte Napoléone Bonaparte ===Yhdistynyt Alankomaiden kuningaskunta (1815–1839)=== ====Orania-Nassau-suku==== monarkki monarkki vallassa syntynyt kuollut puoliso(t) Vilhelm I 15. maaliskuuta 1815 – 19. huhtikuuta 1839 24. elokuuta 1772 Haagissa Berliinissä Frederica Louisa Wilhelmina ===Alankomaiden kuningaskunta (vuodesta 1839)=== ====Orania-Nassau-suku==== monarkki monarkki vallassa syntynyt kuollut puoliso(t) Vilhelm I 15. maaliskuuta 1815 – 7. elokuuta 1840 24. elokuuta 1772 Haagissa Berliinissä Frederica Louisa Wilhelmina Vilhelm II 7. elokuuta 1840 – 17. maaliskuuta 1849 6. joulukuuta 1792 Haagissa Tilburgissa Anna Pavlovna Romanova Vilhelm III 17. maaliskuuta 1849 – 23. marraskuuta 1890 17. helmikuuta 1817 Brysselissä Apeldoornissa Sophie von Württemberg Emma av Waldeck-Pymont Vilhelmiina 23. maaliskuuta 1890 – 4. syyskuuta 1948 31. elokuuta 1880 Haagissa Apeldoornissa Henry Mecklenburg-Schwerin Juliana 4. syyskuuta 1948 – 30. huhtikuuta 1980 30. huhtikuuta 1909 Haagissa Baarnissa Bernhard zur Lippe-Biesterfeld Beatrix 30. maaliskuuta 1980 – 30. huhtikuuta 2013 Baarnissa Claus von Amsberg Willem-Alexander 30. huhtikuuta 2013– Utrechtissa Máxima Luokka:Alankomaiden hallitsijat Alankomaat
Ballet comique de la reine

Le Ballet comique de la reine on 15. lokakuuta 1581 esitetty tanssiesitys, jota pidetään ensimmäisenä balettina. Katariina de’ Medici tilasi Le Ballet comique de la reinen balettimestariltaan Balthazar de Beaujoyeulx’lta kuningas Henrik III:n vaimon Louise de Lorrainen sisaren Margueriten ja Joyeusen herttuan Anne de Joyeusen häihin.Clarke & Crispe, s. 10. Le Ballet comique de la reine esitettiin Louvren rakennuskompleksin Petit-Bourbonin isossa salissa. Baletti esitettiin kohti hovia, joka istui huoneen yhdessä päässä. Varsinainen yleisö istui sivuille rakennetuilla tilapäisillä parvekkeilla. Esityksellä väitetään olleen 9 000–10 000 katsojaa, mutta aikalaisarviota on pidetty liioitteluna.Lee, s. 44. Balettiesitys alkoi kello 22.00 ja kesti viisi ja puoli tuntia. Loisteliaiden lavasteiden rakentaminen maksoi omaisuuden. Le Ballet comique de la reine kertoi Kirken legendan, ja esitystä on kuvattu ranskalaisen tyylin ja italialaisen klassisen draaman teorian liitoksi. Kaikki tanssijat kuuluivat aatelistoon, ja esimerkiksi najadien rooleja esittivät kuningatar Louise ja muu hovin naisväki.Clarke & Crispe, s. 12. == Lähteet == * * === Viitteet === == Aiheesta muualla == Luokka:Baletit
Luettelo Itävallan liittopresidenteistä

Tämä on luettelo Itävallan liittopresidenteistä. Luettelo alkaa Karl Seitzista, joka toimi Saksalais-Itävallan liittopresidenttinä. Itävalta oli Saksan miehittämä vuosina 1938–1945. Itävallan nykyinen liittopresidentin toimi perustettiin vuonna 1945, jolloin liittopresidentiksi nousi Karl Renner. ==Luettelo== === Saksalais-Itävallan liittopresidentti (1919)=== liittopresidentti (syntynyt–kuollut) toimessa puolue 60px Karl Seitz (1869–1950) 15\. maaliskuuta 1919 (– 21. lokakuuta 1919) Itävallan sosiaalidemokraattinen työläispuolue === Itävallan ensimmäisen tasavallan liittopresidentit (1919–1934)=== liittopresidentti (syntynyt–kuollut) toimessa puolue 60px Karl Seitz (1869–1950) (21. lokakuuta 1919 –) 9\. joulukuuta 1920 Itävallan sosiaalidemokraattinen työläispuolue Michael Hainisch (1858–1940) 9\. joulukuuta 1920 – 10. joulukuuta 1928 sitoutumaton Wilhelm Miklas (1872–1956) 10\. joulukuuta 1928 (– 1. toukokuuta 1934) Kristillissosiaalinen puolue (-1933) Isänmaallinen rintama === Itävallan liittovaltion liittopresidentti (1934–1938)=== liittopresidentti (syntynyt–kuollut) toimessa puolue Wilhelm Miklas (1872–1956) (1. toukokuuta 1934 –) 13 . maaliskuuta 1938 Isänmaallinen rintama ===Anschluss=== === Itävallan toisen tasavallan liittopresidentit (1945 alkaen)=== liittopresidentti (syntynyt–kuollut) toimessa puolue Karl Renner (1870–1950) 20 joulukuuta 1945 – 31. joulukuuta 1950 (kuoli virassa) Itävallan sosialistinen puolue Theodor Körner (1873–1957) 21\. kesäkuuta 1951 – 4. tammikuuta 1957 (kuoli virassa) Itävallan sosialistinen puolue Adolf Schärf (1890–1965) 22\. toukokuuta 1957 – 28. helmikuuta 1965 (kuoli virassa) Itävallan sosialistinen puolue Franz Jonas (1899–1974) 9\. kesäkuuta 1965 – 24. huhtikuuta 1974 (kuoli virassa) Itävallan sosialistinen puolue Rudolf Kirchschläger (1915–2000) 8\. heinäkuuta 1974 – 8 . heinäkuuta 1986 sitoutumaton Kurt Waldheim (1918–2007) 8\. heinäkuuta 1986 – 8. heinäkuuta 1992 Itävallan kansanpuolue Thomas Klestil (1932–2004) 8 . heinäkuuta 1992 – 6. heinäkuuta 2004 (kuoli virassa) Itävallan kansanpuolue Heinz Fischer (s. 1938) 8\. heinäkuuta 2004 – 8. heinäkuuta 2016 Itävallan sosiaalidemokraattinen puolue Alexander Van der Bellen (s. 1944) 26\. tammikuuta 2017 – vihreät ==Lähteet== *
Sokrateen kuolema

Sokrateen kuolema () on ranskalaisen Jacques-Louis Davidin tunnettu historiamaalaus vuodelta 1787. Se esittää antiikin kreikkalaisen filosofi Sokrateen viimeisiä hetkiä ennen kuin tämä kuolemaantuomittuna juo myrkkymaljan. Sokrates oli määrätty valitsemaan joko opetustensa kieltäminen tai kuolema juomalla myrkkykatkosta valmistettua myrkkyä. Maalauksessa Sokrates valmistautuu tyynesti kuolemaansa surevien oppilaittensa keskellä. Maalaus perustuu löyhästi Platonin dialogissa Faidon olevaan kuvaukseen Sokrateen kohtalosta. David kuitenkin yhdisteli siihen ideoita monesta eri lähteestä, muun muassa André Chénier’n runoista sekä Denis Diderot’n laatimasta runoutta käsittelevästä tutkielmasta.The Death of Socrates The Metropolitan Museum of Art. Viitattu 5.7.2014. Maalaus on 196 senttimetriä leveä ja 130 senttimetriä korkea. Se kuuluu nykyään New Yorkin Metropolitan Museum of Art -taidemuseon kokoelmiin. ==Lähteet== ==Aiheesta muualla== Luokka:Jacques-Louis Davidin maalaukset Luokka:Sokrates Luokka:Historiamaalaukset Luokka:Seulonnan keskeiset artikkelit
Dieter Lehnhoff

Dieter Lehnhoff (s. 27. toukokuuta 1955 Guatemala) on guatemalalainen säveltäjä ja kapellimestari. Hänellä on myös Saksan kansalaisuus.The Living Composers Project: Dieter Lehnhoff Lehnhoff opiskeli yksityisesti viulunsoittoa José Santos Paniaguan johdolla vuosina 1964–72 sekä sävellystä ja pianonsoittoa yksityisesti Harold Blanchardin johdolla 1970–72. Tämän jälkeen hän opiskeli Salzburgin Mozarteumissa analyysiä Friedrich Hellerin sekä sävellystä ja elektronista musiikkia Klaus Agerin johdolla vuoteen 1976 saakka. Myöhemmin hän opiskeli sävellystä, orkesterinjohtoa ja musiikkitiedettä Amerikan katolisessa yliopistossa, josta hän sai taiteiden maisterin arvon vuonna 1987 ja filosofian tohtorin arvon 1990. Lehnhoff on säveltänyt pääasiassa orkesteri-, kamari- ja kuoromusiikkia. Hänen tuotantoonsa kuuluu myös muun muassa elektroakustisia teoksia ja ooppera Satuyé, jonka libreton hän itse kirjoitti. Hänen musiikkiaan on esitetty Guatemalan lisäksi Argentiinassa, Itävallassa, Kolumbiassa, Costa Ricassa, Ecuadorissa, Saksassa, Japanissa, Meksikossa, Espanjassa, Yhdysvalloissa, Isossa-Britanniassa ja Venezuelassa. Lehnhoff aloitti vuonna 1992 Ensemble Millenniumin johtamisen ja hän on lisäksi soittanut siinä viulua. Vuosina 1994–96 hän johti Guatemalan uutta filharmonista orkesteria. Lehnhoff on myös toiminut Orquesta Millenniumin ja Guatemalan kansalliskuoron musiikillisena johtajana. Lehnhoff on julkaissut tutkijana useita artikkeleita ja musiikkikirjoja. Hän johti Universidad del Valle de Guatemalan musiikin laitosta vuosina 1991–98. == Lähteet == Luokka:Guatemalalaiset säveltäjät Luokka:Oopperasäveltäjät Luokka:Guatemalalaiset kapellimestarit Luokka:Musiikkikirjailijat Luokka:Viulistit Luokka:Vuonna 1955 syntyneet Luokka:Elävät henkilöt
Karl-Filip Eriksson

Karl-Filip Eriksson (s. 16. helmikuuta 1994 Närpiö) on suomalainen jalkapalloilija, pelipaikaltaan maalivahti. Hän edustaa Veikkausliigassa pelaavaa Vaasan Palloseuraa. Eriksson on Närpes Kraftin kasvatti, joka siirtyi VPS:aan kaudeksi 2012.VPS Erikssonille tehtiin keväällä 2012 selkäleikkausVeikkausliiga, eikä hän pelannut kauden aikana ollenkaan. Kaudella 2013 Eriksson pelasi pääosin lainalla Kraftissa, mutta teki myös ensiesiintymisensä Veikkausliigassa.Soccerway == Lähteet == Luokka:Suomalaiset jalkapallomaalivahdit Luokka:Vuonna 1994 syntyneet Luokka:Elävät henkilöt
Teemu Honkaniemi

Teemu Honkaniemi (s. 20. tammikuuta 1991 Vantaa) on suomalainen jalkapalloilija. Hän on pelipaikaltaan keskuspuolustaja, mutta kykenee pelaamaan myös oikeana laitapuolustajana. Honkaniemi pelasi Ykköstä FC Viikingeissä vuosina 2009–2013 yhteensä 56 ottelua, joissa hän teki kolme maalia. Kausina 2014 - 2015 Honkaniemi siirtyi VPS:aan , jossa hän teki ensiesiintymisensä Veikkausliigassa. Kaudeksi 2016 Honkaniemi teki sopimuksen FC KTP:n kanssa, jonka jälkeen hän teki paluun FC Viikinkeihin. Teemu Honkaniemi Soccerway-sivustolla == Lähteet == Veikkausliigan kausi 2014 Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Inika McPherson

Inika McPherson (s. 29. syyskuuta 1986) on yhdysvaltalainen korkeushyppääjä. McPherson voitti maansa sisäratojen mestaruuden vuosina 2013 ja 2014 tuloksilla 189 ja 191 senttimetriä. Vuonna 2014 hän voitti ulkoratojen Yhdysvaltain-mestaruuden kahden metrin hypyllä, mutta hän antoi kisoissa dopingnäytteen, jossa oli merkkejä kokaiinin käytöstä ja hänen suorituksensa hylättiin ja hän sai 21 kuukauden kilpailukiellon. Vuoden 2022 kesäkuussa hän antoi jälleen positiivisen dopingnäytteen ja hänet tuomittiin furosemidin käytöstä 16 kuukauden kilpailukieltoon 22. heinäkuuta 2022 lähtien. McPherson edusti Yhdysvaltoja yleisurheilun maailmanmestaruuskilpailuissa 2011 ja 2013 mutta ei selvinnyt kummallakaan kerralla karsinnasta loppukilpailuun. Hän karsiutui loppukilpailusta myös sisäratojen MM-kilpailuissa 2012 ja 2014. Rio de Janeiron olympialaisissa 2016 hän sijoittui kymmenenneksi tuloksella 193 ja Lontoon MM-kilpailuissa 2017 yhdeksänneksi ylitettyään 192. Hän oli seitsemäs Birminghamin sisäratojen MM-kilpailuissa 2018. Hän karsiutui loppukilpailusta Dohan MM-kilpailuissa 2019. McPherson on ainoastaan 163 senttimetriä pitkä, minkä vuoksi hän kohtasi nuoruudessaan merkittävää painostusta lajinvaihtoon. McPherson onkin kertonut hyödyntävänsä muun muassa balettia ja joogaa harjoittelussaan, jotta se soveltuisi mahdollisimman hyvin hänen omalle keholleen. Toisaalta punttiharjoittelua hän ei harrasta lainkaan. McPhersonin ulkoiseen olemukseen kuuluvat olennaisesti lukuisat tatuoinnit, joissa esiintyvät muun muassa kolibri, Betty Boop, tiikeri ja luuranko. Hänellä on myös joitakin lävistyksiä kasvoissaan. == Lähteet == Luokka:Yhdysvaltalaiset korkeushyppääjät Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1986 syntyneet Luokka:Elävät henkilöt
Ilmianto

Ilmianto tarkoittaa sitä, että joku henkilö antaa ilmi viranomaiselle jonkun toisen henkilön epäillyn väärinkäytöksen. Termi liittyy erityisesti rikosilmoituksen tekemiseen poliisille. Poliisilla on velvollisuus vastaanottaa kaikki ilmiannot ja tutkia ne asiaankuuluvalla vakavuudella. Ilmiannon teko poliisille tarkoittaa tutkintapyyntöä eli rikosilmoitusta, joka laaditaan ilmiantajan kertoman perusteella. Esitutkinnan eli rikostutkinnan käynnistämistä varten poliisi tarvitsee mahdollisimman tarkan kuvauksen siitä, mitä on tapahtunut ja ketkä ovat asianosaisia. Asianosaisia ovat asianomistaja ja rikoksesta epäilty henkilö/henkilöt. Rikosilmoituksen jättämisen jälkeen käynnistetään esitutkinta, jossa tutkitaan onko rikos tapahtunut ja esitutkinnan pohjalta laaditaan tutkintapöytäkirja. Asianomistajarikoksia poliisi ei tutki ellei asianomistaja vaadi rangaistusta. Poliisitutkija voi keskeyttää esitutkinnan varhaisessa vaiheessa tai tutkintapöytäkirjan valmistuttua. Vaikka valmistunut tutkintapöytäkirja toimitettaisiin syyttäjälle, syyttäjä voi jättää syyttämättä. Tahallinen väärien tietojen antaminen on rangaistava teko. Väärä ilmianto on rikos (15 luku 6 §). Joka antaa esitutkinta- tai muulle viranomaiselle taikka tuomioistuimelle väärän tiedon ja siten aiheuttaa vaaran, että ilmiannettu pidätetään, vangitaan tai joutuu muun pakkokeinon kohteeksi tai joutuu syytteeseen tai tuomitaan rangaistukseen tai muuhun rikosoikeudelliseen seuraamukseen virheellisin perustein, on tuomittava väärästä ilmiannosta sakkoon tai vankeuteen enintään kolmeksi vuodeksi. Kelan etuuksien väärinkäytösepäilyt ilmoitetaan ensimmäisenä Kelan vakuutuspiiriin. Kelan vakuutuspiirissä kaikki väärinkäytösepäilyt tutkitaan, ja monet saatetaan havaita aiheettomiksi tai niistä ei löydetä tarpeeksi näyttöä. Kartelli paljastetaan tekemällä ilmianto kilpailu- ja kuluttajavirastolle. ==Aiheesta muualla== *Poliisi: Nettivinkki Luokka:Poliisitoimi
Mikko Koivisto

Mikko Koivisto -nimisiä henkilöitä ovat: * Mikko Koivisto (s. 1979), koripalloilija * Mikko Koivisto (s. 1987), koripalloilija
Maalipallon maailmanmestaruuskilpailut 2014

Maalipallon maailmanmestaruuskilpailut 2014 pidettiin Espoossa, Suomessa 30.6.-5.7.2014. Pelipaikkana toimivat Tapiolan urheiluhalli ja Summahalli. ==Turnaussysteemi== Sekä miehissä että naisissa on sama turnaussysteemi: Molemmissa joukkueet on jaettu kahtaan alkulohkoon, jotka pelaavat yksinkertaisen sarjan. Molempien lohkojen neljä parasta jatkavat puolivälieriin, joissa lohkoykkönen kohtaa toisen lohkon lohkonelosen ja lohkokakkonen toisen lohkon lohkokolmosen. Tämän jälkeen näiden voittajat kohtaavat välierissä niin, että parit ovat seuraavat: "A1/B4 vs. B2/A3" sekä "B1/A4 vs. A2/B3". Välierien häviäjät pelaavat pronssiottelussa ja voittajat finaalissa. ==Miesten turnaus== Miehet pelasivat alkusarjan kahdessa lohkossa, jotka olivat nimeltään A ja B. A-lohkossa pelasivat Algeria, Tšekki, Suomi, Saksa, Iran, Espanja, Ukraina ja Yhdysvallat. Lohkossa B pelasivat Belgia, Brasilia, Kiina, Kanada, Egypti, Japani, Liettua ja Turkki. ==Naisten turnaus== Naiset pelasivat alkusarjan kahdessa lohkossa, jotka olivat nimeltään X ja Y. Lohkossa X pelasivat Suomi, Saksa, Japani, Venäjä, Turkki ja Yhdysvallat. Lohkossa Y pelasivat Brasilia, Kiina, Israel, Ruotsi, Ukraina ja Australia. ==Lähteet== Luokka:Maalipallo Luokka:Maailmanmestaruuskilpailut Luokka:Vammaisurheilukilpailut Luokka:Espoon urheilutapahtumat
Trifluoriperetikkahappo

Trifluoriperetikkahappo (C2HF3O3) on perkarboksyylihappoihin kuuluva orgaaninen yhdiste ja trifluorietikkahapon ja peretikkahapon johdannainen. Yhdistettä käytetään tutkimuskäytössä orgaanisissa synteeseissä vahvana epoksidoivana reagenssina. ==Ominaisuudet== Trifluoriperetikkahappo on huoneenlämpötilassa väritön neste. Aine liukenee dikloorimetaaniin, dietyylieetteriin, asetonitriiliin ja sulfolaaniin. Trifluoriperetikkahappo on erittäin vahva hapetin johtuen pelkistyessä muodostuvasta trifluoriasetaattiryhmästä, joka on hyvä lähtevä ryhmä. Myös elektroneja puoleensavetävä trifluorimetyyliryhmä nopeuttaa reaktiota. Laimeana liuoksena se on kylmässä säilytettynä stabiili, mutta voi kuumennettaessa reagoida räjähdysmäisen kiivaasti.Guenter Sienel, Robert Rieth & Kenneth T. Rowbottom: Epoxides, Ullmann's Encyclopedia of Industrial Chemistry, John Wiley & Sons, New York, 2000 Viitattu 5.7.2014Kenneth C. Caster, A. Somasekar Rao, H. Rama Mohan, Nicholas A. McGrath & Matthew Brichacek: Trifluoroperacetic Acid, e-EROS Encyclopedia of Reagents for Organic Synthesis, John Wiley & Sons, New York, 2012. Teoksen verkkoversio Viitattu 5.7.2014 ==Valmistus ja käyttö== Trifluoriperetikkahappoa valmistetaan hapettamalla trifluorietikkahappoanhydridiä vetyperoksidin tai vetyperoksidin ja urean seoksen avulla. Trifluoriperetikkahappo reagoi helposti alkeenien kanssa muodostaen epoksideja. Erityisen hyvin se soveltuu muuten hankalasti epoksidoitavien tyydyttymättömien esterien epoksidointiin. Trifluoriperetikkahappoa käytetään myös amiinioksidien synteeseihin sekä aromaattisista että alifaattisista amiineista sekä esterien muodostamiseen ketoneista Baeyer–Villiger-reaktiolla. ==Lähteet== Luokka:Hapot Luokka:Orgaaniset peroksidit Luokka:Organohalidit Luokka:Fluoriyhdisteet
Relax, Take It Easy

Relax, Take It Easy on brittiläisen laulaja-lauluntekijä Mikan debyyttisingle hänen Life in Cartoon Motion-debyyttialbumilta. Britanniassa kappaleen alkuperäisestä versiosta ei tullut listamenestystä. Britannian latauslistoilla kappale nousi sen jälkeen 67. sijalle kun "Grace Kelly" pääsi listan huipulle tammikuussa 2007. Kappale käyttää melodialinjaa Cutting Crewn menestyskappaleesta "(I Just) Died in Your Arms". Pohjois-Amerikassa kappale julkaistiin albumin kolmantena singlenä. Britanniassa kappale uudelleenjulkaistiin fyysisenä singlenä 31. joulukuuta 2007 sekä digitaalisesti ladattavana A-puolen singlenä "Lollipopin kanssa 24. joulukuuta 2007. Tämä uudelleenjulkaistu single pääsi Britannian singlelistan 18. sijalle. Kappaletta käytetään myös elokuvassa Were the World Mine. Se on myös vuonna 2011 julkaistussa elokuvassa "Monte Carlo". ==Lähteet== Luokka:Vuoden 2006 kappaleet Luokka:Brittiläiset popkappaleet Luokka:Brittiläiset elektronisen musiikin kappaleet
Sax on the Beach

Sax on the Beach on espanjalaisen DJ Valdin kappale. Sen julkaisi Blanco y Negro Music DJ:n neljäntenä singlenä 27. toukokuuta 2014. Kappaleella vierailee myös espanjalaisartisti Ethernity. Kappaleeseen liittyvä musiikkivideo julkaistiin videopalvelu YouTubessa 29. toukokuuta 2014. Kappale on toistaiseksi päässyt listoille vain Espanjassa. ==Kappalelista== Digitaalinen lataus # "Sax on the Beach (Radio Edit)" [feat. Ethernity] - 3:48 ==Listasijoitukset== Listat (2014) Paras Sijoitus Espanja (PROMUSICAE) 16 ==Lähteet== Luokka:Vuoden 2014 kappaleet Luokka:Espanjalaiset musiikkikappaleet
Jordi Masip

Jordi Masip López (s. 3. tammikuuta 1989 Sabadell, Espanja) on espanjalainen jalkapallomaalivahti, joka edustaa Primera Divisiónissa pelaavaa Real Valladolidia.Jordi Masip Soccerway-sivustolla == Lähteet == == Aiheesta muualla == Luokka:Espanjalaiset jalkapallomaalivahdit Luokka:Katalonialaiset jalkapalloilijat Luokka:Vuonna 1989 syntyneet Luokka:Elävät henkilöt
Paukkurauta-Kati

Paukkurauta-Kati (Cat Ballou) on Elliot Silversteinin ohjaama lännenelokuva vuodelta 1965. Elokuva kertoo naisesta (Jane Fonda), joka palkkaa pyssymiehen suojelemaan isänsä maatilaa. Osoittautuu ettei pyssymies olekaan ihan sellainen kuin hän oli odottanut. Lee Marvin sai roolistaan Oscarin. Vakavasta romaanista on tehty komedia, mutta kaikkia tarinan synkkiä aineksia ei silti ole poistettu. Elokuvassa on viittauksia moniin lännenklassikkoihin, etenkin Etäisten laaksojen mieheen. Elokuva haki uusia tuulia lännenelokuvan lajityyppiin, ja sellaisia oli esimerkiksi minstreliduo Nat King Cole ja Stubby Kaye, joiden laulama tunnussävel kuljettaa tarinaa.Pajukallio, Arto: Paukkurauta-Kati. Viikon tv-elokuvia, Tv-maailma 27/2014, s. 10. == Näyttelijät == == Arviot == Arto Pajukallio (Tv-maailma 27/2014) antaa kiitosta Jane Fondalle osasuorituksestaan, samoin Lee Marvinille tämän ironisesta kaksoisroolista. == Lähteet == == Aiheesta muualla == * * Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset lännenelokuvat Luokka:Vuoden 1965 yhdysvaltalaiset elokuvat
Petteri Piironen

Petteri Piironen (s. 10. joulukuuta 1976 Imatra) on suomalainen keihäänheittovalmentaja. Hän on valmentanut muun muassa Toni Kuuselaa, Teemu Narvia, Teemu Wirkkalaa, Sami Peltomäkeä, Sofi Flinkiä, Julius Yegoa ja Ihab Abdelrahman El Sayedia. Piironen toimii Kuortaneen urheiluopistolla keihäänheiton lajivalmentajana. Urheiluopisto on Kansainvälisen yleisurheiluliiton keihäänheiton kehityskeskus, ja siellä käy heittäjiä valmennettavana IAAF:n myöntämien stipendien turvin. Järjestelyn myötä Piironen on ollut kehittämässä sellaistenkin heittäjien tekniikkaa, jotka eivät ole kotoisin tyypillisistä keihäänheittomaista. Esimerkiksi Julius Yego on kenialainen ja Ihab Abdelrahman El Sayed egyptiläinen. Yegosta tuli Lontoon olympialaisissa 2012 ensimmäinen keihäänheiton olympiafinaaliin selviytynyt kenialainen. Ennen Lontoon olympiakisoja hän oli harjoitellut Suomessa kolme kuukautta. Keihäänheiton valmentamisen lisäksi Piironen työskenteli 2014–2016 jääkiekkoseura Tampereen Ilveksen fysiikkavalmentajana. Nuoruudessaan hän pelasi jääkiekkoa Imatran Ketterässä. Piirosen oma keihäsennätys on 76,38 metriä, jonka hän heitti Pieksämäellä 19. elokuuta 1995. Keihäänheittovalmennuksessa hän on nimennyt oppi-isäkseen Kari Ihalaisen. Piironen valittiin vuoden 2015 valmentajaksi Suomen Urheilugaalassa. Piirosen valmennettava Abdelrahman antoi vuonna 2016 positiivisen dopingnäytteen ja sai helmikuussa 2017 kahden vuoden kilpailukiellon. Piironen ei ole ollut tietoinen mahdollisesta dopingin käytöstä. Elokuussa 2016 juuri ennen Rion olympialaisia Piironen ilmoitti lopettaneensa Abdelrahmanin ja Yegon valmentamisen ja keskittyvänsä jatkossa vain suomalaisten valmentamiseen. == Lähteet == Luokka:Suomalaiset yleisurheiluvalmentajat Luokka:Vuonna 1976 syntyneet Luokka:Elävät henkilöt
Pauli Vakkilainen

Paavali (Paul, Pauli) Vakkilainen (14. helmikuuta 1899 Rautu – 15. marraskuuta 1976 Helsinki) oli suomalainen kirjailija, joka käytti myös nimimerkkiä Paul Pähkinälinna. Vakkilainen julkaisi nimimerkillä Paul Pähkinälinna kaksiosaisen romaanin Ei sanoin - mutta teoin jonka aiheena oli Inkerin vapauttaminen ja Suur-Suomen luominen. Vakkilainen asui vanhempineen Viipurin ympäristössä, kunnes muutti Viipurin kaupunkiin vuonna 1919. Viipurissa Vakkilainen toimi kirjailijana.Viipurin kaupungin osoitekalenteri ja liikehakemisto, Vakkilainen, Paul, kirjailija, 1939, sivu 620, julkaistu 1.1.1939Karjala, 1934, No 121, sivu 1, julkaistu 7.5.1934 Vakkilaisen puoliso oli Aune (o.s. Hakkarainen), molemmat Viipurista.Helsingin Sanomat, 1933, No 331, sivu 8, julkaistu 9.12.1933 Vanhemmat olivat työmies Tuomas Vakkilainen ja Helena (o.s. Parikka). Vakkilainen muutti puolisonsa kanssa Viipurista Helsinkiin vuonna 1944.Karjala, 1944, No 186, sivu 6, julkaistu 13.8.1944 Heidät on haudattu Malmin hautausmaalle Helsinkiin. == Teoksia == Nimellä Pauli Vakkilainen: * Helsinkiläisen kauppaneuvoksen tytär. Kirjakauppa Oma, Helsinki 1947 * Eräs talvisodan muisto. Kansa taisteli - miehet kertovat 3/1966 (Lehden digitoitu versio) Nimimerkillä Paul Pähkinälinna: * Karoliinit. 1933 * Ei sanoin - mutta teoin : Inkerin romaani. 1-2 osa. Tekijä, Viipuri 1934 == Lähteet == * Kirjasampo.fi : Paul Pähkinälinna * Risingshadow Scifi- ja fantasiakirjat : Paul Pähkinälinna === Viitteet === Luokka:Suomalaiset kirjailijat Luokka:Vuonna 1899 syntyneet Luokka:Vuonna 1976 kuolleet
Andréas Sámaris

Andréas Sámaris (, s. 13. kesäkuuta 1989 Patras, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Primeira Ligassa pelaavaa Benficaa. Sámaris teki 1–0-maalin, kun Kreikka voitti Norsunluurannikon 2–1 MM-kilpailujen 2014 alkulohko-ottelussa.BBC == Lähteet == * === Viitteet === Luokka:Elävät henkilöt Luokka:Kreikkalaiset jalkapalloilijat Luokka:Vuonna 1989 syntyneet
PAO Varda FC

PAO Varda FC on vuonna 1948 perustettu jalkapalloseura Vardasta, Kreikasta. Se pelaa kolmanneksi korkeimmalla sarjatasolla Football League 2:ssa. Kreikan jalkapallomaajoukkueessa pelannut Andreas Samaris on edustanut seuraa juniorina. Luokka:Kreikkalaiset jalkapalloseurat Luokka:Vuonna 1948 perustetut urheiluseurat
Birgit Cullberg

Birgit Cullberg (3. elokuuta 1908 – 8. syyskuuta 1999) oli ruotsalainen tanssija ja koreografi. Hän tuli tunnetuksi kokeellisesta baletista, voimakkaasta draamasta ja yhteiskunnallisesti kantaa ottavista teoksista. Hän loi oman tyylinsä jossa yhdistyi moderni tanssi ja klassinen baletti. Cullberg tunnetuin teos oli August Strindbergin näytelmään perustuva Neiti Julie. Neiti Julieta on esitetty 36 eri lavalla Japanista Chileen. Cullberg opiskeli koreografiaa 1930-luvun lopulla Englannissa saksalaisen Kurt Joossin ohjauksessa. Kansainvälisen läpimurtonsa hän teki 1957 kun Tanskan kuninkaallinen baletti kutsui hänet tekemään baletin Kuuporo. Vuonna 1959 hän teki Neiti Julien American Ballet Theatressa ja Medean New York City Balletissa. Vuonna 1967 Cullberg perusti Ruotsin kansallisteatterin yhteyteen oman seurueensa, Cullberg-baletin. Siinä ei ollut erillistä kuoroa (corps de ballet), vaan kaikki seurueen kahdeksan jäsentä olivat "soolotanssijoita" ja saivat samaa palkkaa. Seurue esiintyi paljon televisiossa ja nousi kansainväliseen maineeseen 1970-luvulla. Cullberg ohjasi seurueelle baletteja vuoteen 1987 asti eli 79-vuotiaaksi. Hänen poikansa Mats Ek loi koreografioita baletille vuodesta 1976, ja siirtyi sen taiteelliseksi johtajaksi vuonna 1985. Cullberg tanssi poikansa koreografiassa Soweto 74-vuotiaana, ja vielä vuonna 1991 hän tanssi baletissa Vanha nainen ja ovi. Vuonna 1979 Cullberg sai professorin arvonimen. == Lähteet == Luokka: Koreografit Luokka:Ruotsalaiset balettitanssijat Luokka: Vuonna 1908 syntyneet Luokka: Vuonna 1999 kuolleet
Kalle Kahiluoto

Kalle Heribert Kahiluoto, sukunimi vuoteen 1899 Hagert (16. syyskuuta 1881 Tampere – 15. joulukuuta 1957 Helsinki) oli suomalainen kirkkoherra. Kahiluodon vanhemmat olivat tukkipäällysmies Karl Henrik Hagert ja Elina Josefina Perkiö. Hän pääsi ylioppilaaksi Tampereen reaalilyseosta 1900, suoritti teologian erotutkinnon Helsingin yliopistossa ja hänet vihittiin papiksi 1904. Kahiluoto toimi Raittiuden Ystävien matkasaarnaajana 1904–1907, Länsi-Uudenmaan kansanopiston johtajana 1907–1913, Tammelan vt. kappalaisena 1913–1915, Korpilahden kappalaisena 1915–1920 ja Jokioisten kirkkoherrana 1920–1925. Hän oli Turun tuomiokirkkoseurakunnan 2. kappalaisena 1925–1936 ja toimi samalla uskonnonopettajana Turun suomalaisessa yhteiskoulussa 1926 ja 1929–1931 sekä Turun tyttölyseossa 1926–1935. Viimeksi Kahiluoto oli Vesilahden kirkkoherrana 1936–1953. Kahiluoto sai rovastin arvon 1935. Kahiluoto oli Suomen Pipliaseuran sihteeri 1926–1936 ja johtokunnan jäsen 1927–1936. Hän toimi Turun kaupunginvaltuutettuna ja Vesilahden kunnanvaltuutettuna. Kalle Kahiluoto oli naimisissa 1910–1923 kansanopiston johtaja Maria Elina Suomelan (Finne, k. 1923) kanssa ja 1925–1926 pankkivirkailija Helmi Saarron (Sahlstedt, k. 1926) kanssa. Kahiluodon tytär Sirkka-Liisa Kahiluoto oli naimisissa kirjailija Oiva Paloheimon kanssa vuosina 1945–1953 ja he asuivat Vesilahden pappilan piharakennuksessa. == Teoksia == * Kristityt ja kieltolaki. Kirjoituksia kieltolakiasiassa / Raittiuden ystävien toimittamia 4. Edistysseurojen kustannusosakeyhtiö, Helsinki 1919 * Älkää juopuko viinistä : saarna 20 : kolm. p. jälkeisenä sunnuntaina 1927. Helsinki 1927 * Kertomus Suomen pipliaseuran toiminnasta vuosina 1929 – 1932. Suomen pipliaseura, Turku 1933 * Viha ja rakkaus : juhlasaarna Suomen 57. yleisessä raittiuskokouksessa Jyväskylässä 18.6.1939. Raittiuden ystävät, Helsinki 1939 * Vesilahti 1346–1946. 600-vuotisjuhlajulkaisu ; toimituskunta U. Hakuni, K. Kahiluoto, A. Nopola, J. Poukka. Tampere 1946 == Suomennoksia == * Eivind Berggrav-Jensen : Sotilaselämä ja uskonnollisuus : kokemuksia ja kirjallisia todistuskappaleita sotanäyttämöltä. WSOY 1916 == Lähteet == * Ylioppilasmatrikkeli 1900-1902, s. 73 * Aikalaiskirja 1934 (Projekt Runeberg) * Kuka kukin on 1954 (Projekt Runeberg) * Wikiaineisto : Kuka kukin oli 1961 * Mikko Louhivuoren mietteitä- blogi 31.5.2010 : Saatana ja hänen poikansa Luokka:Suomen evankelis- luterilaisen kirkon papit Luokka:Vuonna 1881 syntyneet Luokka:Vuonna 1957 kuolleet
Poussin

Poussin on muun muassa seuraavien henkilöiden sukunimi: * Gaspard Poussin, oik. Gaspard Dughet (1813–1875), ranskalainen taidemaalari ja taidegraafikko * Gérald Poussin (s. 1946), sveitsiläinen taiteilija * Nicolas Poussin (1594–1665), ranskalainen taidemaalari
The Probation Wife

The Probation Wife on vuonna 1919 ensi-iltansa saanut Sidney Franklinin ohjaama yhdysvaltalainen mykkä draamakomediaelokuva, jonka pääosissa ovat Norma Talmadge ja Thomas Meighan. The Probation Wifen tuotantoyhtiönä oli Norma Talmadge Film Corporation, ja sen levitti Select Pictures Corporation. Elokuva kuvattiin New Yorkissa. The Probation Wifen käsikirjoituksen laati Kathryn Stuart Angie Ousley Rooserin tarinan pohjalta. Elokuvan tuottivat Joseph M. Schenck ja Talmadge. The Probation Wife sai Yhdysvaltain ensi- iltansa 24. toukokuuta vuonna 1919. The Probation Wife on säilynyt nykypäivään asti, ja sitä säilytetään Yhdysvaltain kongressin kirjaston ja George Eastman Housen elokuva-arkistoissa. Kongressin kirjaston kopiosta puuttuu yksi kela. == Juoni == Kabaree-tanssija Josephine "Jo" Mowbray (Norma Talmadge) joutuu turvakotiin. Varakas kirjailija Harrison Wade (Thomas Meighan) ei ainoastaan auta häntä pakenemaan vankilamaisesta turvakodista, vaan hän myös avioituu Jon kanssa suojellakseen tätä. Kirjailijan entinen naisystävä Nina Stockley (Florence Billings) palaa kuvioihin ja monimutkaistaa asioita. Harrison alkaa tapailla salaa vanhaa rakkauttaan, ja unohtaa vaimonsa, joka ei ole kuitenkaan tietämätön tilanteesta. Päättäväinen vaimo alkaa käyttää ovelia naisten kikkoja voittaakseen aviomiehensä takaisin. == Näyttelijät == == Lähteet == == Aiheesta muualla == * * * The Probation Wife Silent eran sivustolla * The Probation Wife TCM Movie Databasessa Luokka:Vuoden 1919 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Novelleihin perustuvat elokuvat
Lappeenrannan Balettigaala

Lappeenrannan Balettigaala on vuosittain elokuussa Lappeenrannassa järjestettävä tapahtuma. Sen järjestäjä on Lappeenrannan balettigaala- Lappeenranta ballet gala ry yhteistyössä Lappeenrannan kaupungin kanssa. Tapahtuman taiteellinen johtaja on Juhani Teräsvuori.Balettigaala. Lappeenranta.fi Tapahtuma järjestettiin ensi kerran vuonna 2010. ==Lähteet== Luokka:Baletti Luokka:Tanssitapahtumat Luokka:Lappeenrannan tapahtumat
Jan Kirchhoff

Jan Tilman Kirchhoff (s. 1. lokakuuta 1990 Frankfurt am Main, Saksa) on saksalainen jalkapalloilija, pelipaikaltaan puolustava keskikenttäpelaaja. Hän edustaa Saksan toiseksi korkeimmalla sarjatasolla pelaavaa 1. FC Magdeburg. Kirchhoff on edustanut ammattilaisurallaan myös Mainzia, Bayern Müncheniä ja Schalke 04:ää. ==Lähteet== Luokka:Saksalaiset jalkapalloilijat Luokka:Vuonna 1990 syntyneet Luokka:Elävät henkilöt
Karjalan kannaksen pääpuolustusasema

Ensimmäinen Suomen pääpuolustuslinja oli 1918 linnoitettavaksi aloitettu niin sanottu Enckellin linja. Kenraalimajuri Oscar Enckell 12. syyskuuta 1919 alkaen oli yleisesikunnan päällikkö sen jälkeen kun valtionhoitaja Mannerheim oli hävinnyt vuoden 1919 presidentinvaalit Ståhlbergille ja kun tämän seurauksena monet kenraalit erosivat muun muassa Yleisesikunnan päällikkö Hannes Ignatius. Hän joutui luopumaan tehtävästään ja esitti itse eronpyyntönsä 18. syyskuuta 1924, kun jääkäriupseerit kykenivät poistattamaan tai painostamaan armeijasta Venäjän keisarikunnan palveluksessa olleita upseereita. Enckellin toiminta-ajatuksen mukaan Suomi liikekannallepanisi 3 1/2 palveluksessa olevaa divisioonaa järvilinjalle: Humaljoen lahti–Muolaanjärvi–Vuoksi–Taipale. Mikäli tämä ei onnistuisi, pitäisi pääpuolustusaseman kuitenkin kulkea Viipurin kaupungin itäpuolella. Sivusuunnassa hyökkääjän olisi pitänyt tulla pysäytetyksi Jänisjoen linjalle. Toisessa vaiheessa hyökkäystä vastaanottamaan olisi tullut myös reservistä liikenkannallepantuja joukkoja, jolloin kokonaisuudessaan olisi käytössä ollut seitsemän divisioonaa. Laskelmien mukaan olisi tarvittu 12 divisioonaa. Suunnitelman puolustuksellisuuden vuoksi siitä käydyssä keskustelussa oli esitetty Kronstadtin saartamista, pääpuolustusaseman sijoittamista Vammelsuu–Taipale-linjalle, sillanpään muodostamista Kiviniemelle hyökkäyksen lähtöalueeksi ja hyökkäysmahdollisuuden tukemiseksi Vuoksen eteläpuolisille järvikannaksille sekä suojajoukkojen vahventamista. Ecnkellin vasta- argumenttien mukaan Vammelsuu–Taipale -linjaa ei olisi kyetty pitämään, vaikka kolmasosa rauhanajan joukoista keskitettäisiin niin kauas, ja suomalaisjoukot harvalukuisina tuhoutuisivat yksi toisensa jälkeen paketteina. Erivien näkemysten vuoksi Enckell ehdotti puolustusvalmistelukomissionin perustamista, joka toteutu myöhemmin Hornborgin komitean muodossa. Kronstadtin saarron osalta Enckell oli sitä mieltä, että siihen olisi tarvittu avomerilaivasto, vaikka Suomella ei ollut edes rannikkolaivastoakaan. Alkuperäisiä asemien linjauksia 1920-luvulta tarkistettiin 1930-luvulla. Talvisodan aikana sanomalehtihenkilöt nimittivät pääpuolustusaseman Mannerheim-linjaksi. Myös Neuvostoliitto alkoi käyttää joukkotiedonvälityksessään samaa nimitystä. Neuvostoliiton joukkotiedonvälityksen tarkoituksena oli osoittaa, että pääpuolustusasema olisi ollut vahvasti kantalinnoitettu ja sen vuoksi Suomea vastaan taisteleminen oli vaikeaa. Länsimaisen lehdistön tarkoituksena oli nimityksellä osoittaa Suomen puolustuksen vahvuutta ja saada sisällöille pääpuolustusasemaa kaupallisempi vetoava nimitys. ==Katso myös== * Pääpuolustusasema * Venäjän keskitys ==Lähteet== * Kenraaliluutnantti Reino Arimo: "Kenraaliluutnantti Oscar Paul Enckell. Yleisesikunnan päällikkö 1919–1924" s. 138– Luokka:Toisen maailmansodan puolustuslinjat
American Ballet Theatre

thumb|John Kriza ja Lupe Serrano American Ballet Theatren esityksessä vuonna 1957. American Ballet Theatre (ABT) on New Yorkissa toimiva balettiseurue. Sillä on vuosittain kahdeksan viikon näytäntökausi Metropolitan-oopperassa, muun aikaa vuodesta se tekee kiertueita. Seurue aloitti toimintansa vuonna 1940. Se on alusta asti tehnyt laajoja kiertueita koko maassa, ja tavoittaa vuosittain noin 450 000 katsojaa. Se on esiintynyt myös 42 muussa maassa 30 ulkomaankiertueellaan. Mihail Baryšnikov oli American Ballet Theatren taiteellinen johtaja vuosina 1980–1989. Hän myös tanssi seurueessa ja loi sille koreografioita. Muita tunnettuja koreografeja ovat olleet Antony Tudor, Agnes DeMille, Jerome Robbins, Michael Kidd, Eliot Feld ja Twyla Tharp. Mihail Fokin muokkasi monia koreografioitaan ABT:lle sopiviksi. Elina Miettinen on ensimmäinen suomalainen ballerina, joka on saanut kiinnityksen American Ballet TheatreenBalettitanssija Elina Miettinen teki intohimostaan ammatin Nainen.com 17.6.2016.. == Lähteet == Luokka:Yhdysvaltalaiset balettiseurueet Luokka:New Yorkin kulttuuri
The Aftermath

The Aftermath on suomalaisen death/thrash metal -yhtye The Jasser Arafatsin EP-levy. Se julkaistiin syyskuussa 2013 levymerkillä Violent Journey Records. == Kappaleet == # # # # == Arvostelut == * Metal Blast: http://www.metalblast.net/music-review/the-jasser-arafats-aftermath-ep/ Metal Blast review] * Metal Temple: http://www.metal- temple.com/site/catalogues/entry/reviews/cd_3/t_2/the-jasser-arafats.htm Metal Temple: Album review] * Imperiumi.net: http://www.imperiumi.net/index.php?act=albums&id;=14599 Imperiumi.net: Levyarvio] == Lähteet == == Aiheesta muualla == * * Luokka:The Jasser Arafatsin albumit Luokka:Vuoden 2013 EP:t
Sanan-Lennätin

Sanan-Lennätin oli Viipurissa vuosina 1855–1858 ilmestynyt sanomalehti. Liberaalilehti Wiborgin julkaisija Johannes Alfthan perusti Sanan-Lennättimen Viipurin suomenkieliseksi sanomalehdeksi. Sen nimi otettiin Suomeen vastikään vedetystä sähkölennättimestä, joka samalla symboloi uutta aikaa. Lehden toimittajana oli ensin lehtori Henrik Konstantin Corander ja vuodesta 1857 hänen veljensä Axel Gabriel Corander, joka sai saman vuoden syksyllä rinnalleen maisteri Wilhelm Lavoniuksen. Vuoden 1858 alusta mukaan tuli lastenlehti Aamuruskon toimittaja Pietari Hannikainen. Leimallisesti maakunnallisen Sanan-Lennättimen sisältö koostui taloudellisista ja valistavista kirjoituksista sekä etupäässä kotimaan uutisista. Vuonna 1857 se alkoi Wiborgin mallin mukaan julkaista myös pääkirjoituksia. Pietari Hannikainen toi lehteen sosiaalista fennomaniaa, jonka tavoitteena oli yhteiskunnan radikaali uudistaminen. Kerran viikossa ilmestyneen lehden levikki oli 525 kappaletta vuonna 1858. Nelipalstaisena se oli sivukooltaan Wiborgin ohella Suomen suurin sanomalehti. Vuoden 1859 alusta Sanan-Lennätin yhdistettiin Hannikaisen Aamuruskoon, joka oli valtakunnallisesti tunnettu ja muuttunut enemmänkin aikuisten lehdeksi. Uusi Aamurusko säilyi kuitenkin Sanan-Lennättimen kaltaisena kaakkoissuomalaisena lehtenä, mikä karkotti tilaajia muualla maassa. Lehti lakkasi Alfthanin lopettaessa kustannustoimintansa vuoden 1859 lopussa. ==Lähteet== ==Aiheesta muualla== * Sanan-Lennätin digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Viipurin media
Lex Talionis

Lex Talionis on suomalaisen thrash metal -yhtye National Napalm Syndicaten EP- levy. Se julkaistiin 27. kesäkuuta 2014 levymerkillä Violent Journey Records. EP sisältää kaksi uutta kappaletta sekä kolme cover-versiota tunnettujen suomalaisten hardcore punk -yhtyeiden tuotannosta. Kappale "My Pudasjärvi" on cover-versio Nuclear Assaultin kappaleesta "My America", joka on muunnettu ylistämään yhtyeen kotipaikkakuntaa, Pudasjärveä. == Kappaleet == # # # # # == Kokoonpano == * Aku Raaska – laulu * Jukka Kyrö – kitara * Hapa Lampinen – kitara * Niko Karppinen – bassokitara * Pasi Pauanne – rummut == Arvostelut == * Kaaoszine.fi: http://kaaoszine.fi/national-napalm-syndicate-lex-talionis-ep/ * Metal-temple.com: http://www.metal- temple.com/site/catalogues/entry/reviews/cd_3/n_2/national-napalm.htm == Aiheesta muualla == * * == Lähteet == Luokka:Vuoden 2014 EP:t Luokka:National Napalm Syndicaten albumit